**Podlimitná zákazka zadávaná postupom bez využitia elektronického trhoviska podľa § 108 ods. 1 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.**

##### SÚŤAŽNÉ PODKLADY

Predmet zákazky:

**„Rekonštrukcia klimatizačnej jednotky v Matejovom dome.“**

V Banskej Bystrici, júl 2018

............................................................................

PhDr. Roman Hradecký

riaditeľ

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI

9. VYSVETLENIE A ZMENY

10. VYHOTOVENIE PONUKY

11. JAZYK PONUKY

12. MENA A CENY UVÁDZANÉ V PONUKE

13. ZÁBEZPEKA, podmienky jej zloženia, podmienky jej uvoľnenia alebo vrátenia

14. OBSAH PONUKY

15. NÁKLADY NA PONUKU

16. PREDKLADANIE PONÚK

17. OTVÁRANIE PONÚK

18. VYHODNOTENIE SPLNENIA PODMIENOK ÚČASTI

19. VYHODNOCOVANIE PONÚK

20. PRAVIDLÁ ELEKTRONICKEJ AUKCIE

21. INFORMÁCIA O VÝSLEDKU VYHODNOTENIA PONÚK

22. UZAVRETIE ZMLUVY

23. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY.

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY.

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 súťažných podkladov – pôvodná projektová dokumentácia

Príloha č. 2 súťažných podkladov – neocenený výkaz výmer

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Stredoslovenské múzeum v Banskej Bystrici

Sídlo: Námestie SNP 3755/4A, 974 01 Banská Bystrica

Zastúpený: PhDr. Roman Hradecký, riaditeľ

IČO: 35 984 953

Adresa profilu: https://www.uvo.gov.sk/vyhladavanie-profilov/zakazky/3434

 podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm. a) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“):

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

IČO: 37828100

Kontaktná osoba: Ing. Monika Debnárová – odborná referentka pre verejné obstarávanie, monika.debnarova@bbsk.sk, +421(48)432 51 33

**2. PREDMET ZÁKAZKY**

2.1. Predmetom zákazky je výmena klimatizačnej jednotky v Matejovom Dome – národná kultúrna pamiatka. Podrobný opis predmetu zákazky je uvedený v časti B. Opis predmetu zákazky týchto súťažných podkladov (ďalej aj „SP“).

2.2. Spoločný slovník obstarávania (CPV).

Hlavný predmet: hlavný slovník: 42512000-8 Klimatizačné zariadenia

Doplnkový predmet: hlavný slovník: 45331220-4 Inštalovanie klimatizácie

2.3. Predmet zákazky nie je rozdelený na časti.

2.4. Predpokladaná hodnota zákazky je 66 666,66 EUR bez DPH.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom uskutočnenia predmetu zákazky sú objekty v areáli verejného obstarávateľa, v zmysle príslušných projektových dokumentácií.

4.2. Predmet zákazky bude dodaný do 7 týždňov od podpísania zmluvy v zmysle obchodných podmienok uvedených v časti C. týchto SP.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z kapitálových prostriedkov verejného obstarávateľa.

**6. DRUH ZÁKAZKY**

6.1. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o dielo, obsahuje časť B. Opis predmetu zákazky, C. Obchodné podmienky a D. Spôsob určenia cenytýchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky týchto SP.

**7. LEHOTA VIAZANOSTI PONUKY**

7.1. Lehota viazanosti ponuky je uvedená vo výzve na predkladanie ponúk, ktorým bolo vyhlásené toto verejné obstarávanie.

7.2. V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk.

7.3. Predĺženie lehoty viazanosti ponúk oznámi verejný obstarávateľ všetkým záujemcom a uchádzačom formou opravy údajov uvedených vo výzve na predkladanie ponúk prostredníctvom vestníka Úradu pre verejné obstarávanie a súčasne formou oznámenia v profile verejného obstarávateľa a prostredníctvom komunikačného rozhrania systému JOSEPHINE.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome

8.2. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.3. Ak je odosielateľom zásielky verejný obstarávateľ, tak záujemcovi/ uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.4. Ak je odosielateľom informácie záujemca/ uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

8.5. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.6. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom / informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.

8.7. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. VYHOTOVENIE PONUKY**

10.1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.

10.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

10.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>

10.4. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

10.5. Uchádzač môže v zmysle § 39 ZVO nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.

10.6. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

10.7. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

10.8. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**11. JAZYK PONUKY**

11.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**12. MENA A CENY UVÁDZANÉ V PONUKE**

12.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

12.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

12.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

12.4. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**13. ZÁBEZPEKA, podmienky jej zloženia, podmienky jej uvoľnenia alebo vrátenia**

13.1. Zábezpeka sa vyžaduje.

**14. OBSAH PONUKY**

14.1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v bode 10 tejto časti SP.

14.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

14.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných vo Výzve na predkladanie ponúk a v časti „F. Podmienky účasti uchádzačov“ týchto SP.

14.2.2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky**, čiže:

* ocenený výkaz výmer (rozpočet) vo formáte .pdf a .xls/.xlsx.,
* harmonogram realizácie prác,
* technická špecifikácia na predmet zákazky podľa časti B súťažných podkladov bod 2.6 vo formáte .pdf
* prehľad ekvivalentných materiálov, výrobkov a zariadení, ak je potrebný,
* samostatný očíslovaný zoznam technických listov k ponúknutým ekvivalentom
* ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu

**Podrobnosti k jednotlivým tu požadovaným dokladom a dokumentom sú uvedené v bode 3. časti B. Opis predmetu zákazky týchto SP.**

14.2.3. **Návrh zmluvy** v jednom vyhotovení, v ktorom zohľadní podmienky verejného obstarávateľa uvedené v časti "B. Opis predmetu zákazky", "C. Obchodné podmienky" a "D. Spôsob určenia ceny" týchto SP, **podpísané** štatutárnym orgánom, alebo členom štatutárneho orgánu alebo osobou oprávnenou konať za uchádzača.

14.2.4. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.**

14.2.5. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

14.2.6. NÁVRH UCHÁDZAČA NA PLNENIE KRITÉRIÍ, vypracovaný podľa časti "E. Kritéria na hodnotenie ponúk a pravidlá ich uplatnenia", časti "D. Spôsob určenia ceny" a podľa časti "G. „Návrh uchádzača na plnenie kritérií". Formulár „Návrh na plnenie kritérií“ musí byť podpísaný osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.2.7. Ďalšie dokumenty, ak to vyžadujú tieto SP.

14.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

14.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

14.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**15. NÁKLADY NA PONUKU**

15.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**16. PREDKLADANIE PONÚK**

16.1. Ponuky musia byť doručené v lehote na predkladanie ponúk, ktorá je uvedená **vo výzve na predkladanie ponúk**, prostredníctvom ktorej bolo vyhlásené toto verejné obstarávanie. Ponuka uchádzača predložená po uplynutí lehoty na predkladanie ponúk sa elektronicky neotvorí.

16.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

16.3. Na ponuky predložené iným spôsobom (v listinnej podobe) sa nebude prihliadať.

16.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

16.5. Predkladanie ponúk je umožnené iba autentifikovaným uchádzačom. Autentifikáciu je možné previesť dvoma spôsobmi:

* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8 – 16 hod., alebo
* prostredníctvom autorizačného kódu, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 3 pracovné dni a je potrebné s touto dobou počítať pri vkladaní ponuky.

16.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**17. OTVÁRANIE PONÚK**

17.1. Otváranie ponúk sa uskutoční elektronicky.

17.2. Miesto a čas otvárania ponúk sú uvedené vo výzve na predkladanie ponúk.

17.3. Otváranie ponúk je vzhľadom na použitie § 54 ZVO (použitie elektronickej aukcie) neverejné. Údaje z otvárania ponúk komisia nezverejňuje a neposiela uchádzačom ani zápisnicu z otvárania ponúk.

**18. VYHODNOTENIE SPLNENIA PODMIENOK ÚČASTI**

### 18.1. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. (4) ZVO.

18.2. V zmysle § 152 ods. (5) ZVO, verejný obstarávateľ je bez ohľadu na § 152 ods. (4) ZVO oprávnený od uchádzača dodatočne vyžiadať doklad podľa § 32 ods. (2) písm. b) a c) ZVO.

**19. VYHODNOCOVANIE PONÚK**

19.1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.

19.2. Návrhy na plnenie kritérií sa budú vyhodnocovať podľa určených kritérií na hodnotenie ponúk.

19.3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany životného prostredia, sociálneho práva alebo pracovného práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb ,a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

**20. PRAVIDLÁ ELEKTRONICKEJ AUKCIE**

20.1. Základné pojmy

- Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

- Účelom eAukcie je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

- Vyhlasovateľom eAukcie je verejný obstarávateľ podľa bodu 1.1. týchto Súťažných podkladov.

- Predmet eAukcie je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu na plnenie kritérií alebo na preukázanie splnenia podmienok účasti.

- Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

- Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

- Prípravné kolo je časť postupu, v ktorom sa po sprístupnení eAukčnej siene uchádzači oboznámia
s  Aukčným prostredím pred zahájením Aukčného kola (elektronickej aukcie).

- Aukčné kolo je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v určených časoch.

20.2. Názov eAukcie

„*Rekonštrukcia klimatizačnej jednotky v Matejovom Dome.“*

20.3. Ponuky uchádzačov budú posudzované na základe hodnotenia podľa najnižšej celkovej ceny za predmet zákazky v EUR s DPH (kritérium na vyhodnotenie ponúk).

20.4. Prvky, ktorých hodnoty sú predmetom eAukcie, sú celkové ceny za predmet zákazky v EUR s DPH.

20.5. Verejný obstarávateľ vyzve elektronickými prostriedkami súčasne všetkých uchádzačov, ktorí splnili podmienky účasti a ktorých ponuky spĺňajú určené požiadavky na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.

20.6.   Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.

20.7.  V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.

20.8.  Aukčné kolo sa začne a skončí v termínoch a za podmienok uvedených vo výzve. Na začiatku aukčného kola sa všetkým uchádzačom zobrazia:

* ich celková cena za predmet zákazky
* najnižšia celková cena za predmet zákazky
* ich priebežné umiestnenie (poradie).

20.9. Predmetom úpravy v aukčnom kole budú celkové ceny za predmet zákazky v EUR s DPH. Uchádzači budú upravovať ceny smerom nadol.

20.10. Verejný obstarávateľ upozorňuje, že systém neumožňuje dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).

20.11. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.

20.12. Minimálny krok zníženia ceny uchádzača je **0,50 %**  z aktuálnej ceny položky daného uchádzača.

20.13. Maximálny krok zníženia ceny nie je určený. Uchádzač však bude upozornený pri zmene ceny položky o viac ako **50 %**. Upozornenie pri maximálnom znížení ceny sa viaže k aktuálnej cene položky daného uchádzača.

20.14. Aukčné kolo bude ukončené uplynutím časového limitu **20 min.** za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) v posledných **dvoch minútach** trvania aukčného kola (aj už predĺženého aukčného kola), a to vždy o ďalšie **dve minúty** (t.j. v čase, kedy došlo k predĺženiu, sa k času zostávajúcemu do konca kola pridajú celé **2 min.**). Počet predĺžení nie je limitovaný.

20.15. Výsledkom eAukcie bude zostavenie objektívneho poradia ponúk podľa najnižšej celkovej ceny za predmet zákazky v EUR s DPH automatizovaným vyhodnotením.

20.16. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

20.17. Podrobnejšie informácie o procese eAukcie budú uvedené vo výzve.

20.18. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**21. INFORMÁCIA O VÝSLEDKU VYHODNOTENIA PONÚK**

21.1 Verejný obstarávateľ po vyhodnotení ponúk, po ukončení postupu podľa § 55 ods. (1) ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**22. UZAVRETIE ZMLUVY**

22.1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

22.2. Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

22.3. Verejný obstarávateľ požaduje, aby uchádzač a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, zodpovedali za plnenie zmluvy spoločne. Preto takáto iná osoba je účastníkom zmluvy uzavretej na základe tohto obstarávania s úspešným uchádzačom a iná osoba je povinná podpísať zmluvu v rovnakej lehote ako úspešný uchádzač, teda v lehote podľa ust. § 56 ods. 8 ZVO. Ustanovuje sa, že zmluva s dodávateľom je riadne uzavretá iba vtedy, ak ju uzavrú všetky zmluvné strany, vrátane osôb spoločne s úspešným uchádzačom zodpovedných za plnenie zmluvy.

22.4. Verejný obstarávateľ požaduje od úspešného uchádzača, aby najneskôr ku dňu podpisu zmluvy predložil verejnému obstarávateľovi dôkaz o existencii poistenia (poistnú zmluvu) na nasledovné druhy poistenia:

* poistenie proti poškodeniu diela, s výškou poistného krytia min. vo výške ceny predmetu zákazky s DPH,
* poistenie proti všetkým rizikám, ktoré je poistením proti strate alebo poškodeniu akéhokoľvek majetku dodaného na stavenisko Zhotoviteľom alebo jeho subdodávateľom, s výškou poistného krytia min. vo výške ceny predmetu zákazky s DPH,
* poistenie zodpovednosti tretej osoby – poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas realizácie diela, s výškou poistného krytia min. 100 000,-EUR,
* poistenie pracovníkov – poistenie zodpovednosti voči zamestnancom Objednávateľa alebo ktorejkoľvek osobe určenej verejným obstarávateľom alebo konajúcej v jeho mene v súvislosti s predmetom Zmluvy voči zamestnancom Zhotoviteľa, zamestnancom zástupcu Objednávateľa a zamestnancom subdodávateľov za ublíženie na zdraví (alebo usmrtenie), s výškou poistného krytia min. 100 000,-EUR.

22.5. Verejný obstarávateľ požaduje od úspešného uchádzača, aby mu najneskôr v deň podpisu zmluvy zložil na jeho účet zmluvnú zábezpeku resp. predložil bankovú záruku vo výške 10% zo zmluvnej ceny s DPH. Podrobnosti k zmluvnej zábezpeke/bankovej záruke sú uvedené v časti C. Obchodné podmienky v ods. 7.10. a 7.11. zmluvy o dielo.

22.6. Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. Najneskôr v momente uzatvorenia zmluvy, ktorá je výsledkom tohto verejného obstarávania, predloží úspešný uchádzač zoznam všetkých subdodávateľov, ktorí sa budú podieľať na plnení zmluvy. Zoznam známych subdodávateľov je prílohou zmluvy o dielo a je potrebné v ňom uviesť požadované údaje o subdodávateľoch. Verejný obstarávateľ nevyžaduje tieto údaje o dodávateľoch tovarov, ktoré úspešný uchádzač použije na plnenie zmluvy.

22.7. Verejný obstarávateľ vyžaduje od subdodávateľov, aby disponovali oprávnením na príslušné plnenie zmluvy podľa § 32 ods. 1 písm. e) ZVO. Táto skutočnosť sa preukazuje podľa pravidiel uvedených v zmluve o dielo. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti, tieto osoby musia spĺňať v plnom rozsahu požiadavky podľa § 32 zákona o verejnom obstarávaní. Všetky pravidlá týkajúce sa zmeny subdodávateľa sa nachádzajú v návrhu zmluvy o dielo v časti C. Obchodné podmienky týchto SP.

22.8. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), resp. overili registráciu v Registri partnerov verejného sektora podľa § 22 zákona č. 315/2016 Z.z., a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácií podľa zákona č. 315/2016 Z.z.

22.9. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

22.10. Zmluva uzavretá týmto postupom verejného obstarávania nadobudne účinnosť po dni jej zverejnenia v súlade s ust. § 47a Občianskeho zákonníka na webovom sídle verejného obstarávateľa.

**23. ZÁVEREČNÉ USTANOVENIA**

23.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

23.2. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

**B. OPIS PREDMETU ZÁKAZKY.**

1. PODROBNÝ OPIS PREDMETU ZÁKAZKY A MINIMÁLNE POŽADOVANÉ TECHNICKÉ PARAMETRE.

Predmetom zákazky je vykurovací systém tepelné čerpadlo vzduch/vzduch – klimatizačný multisystém, ktorý využije pôvodné rozvody v nasledovnom rozsahu:

1. Nová vonkajšia jednotka (jednotky) umiestnená v podkrovnej miestnosti na to určenej, s podmienkou zabezpečenia dostatočnej výmeny vzduchu pre správny chod systému s oddelením prívodného a odvodného vzduchu pre vonkajšiu jednotku.. Jednotkám musí postačovať existujúci istič 63 A.
2. Nové vnútorné jednotky (popis výkonov nižšie) nástenného a podstropného prevedenia
3. Nový centrálny ovládač a nové nástenné ovládače
4. Tlaková skúška, naplnenie systému, spustenie a zaregulovanie
5. Požadované výkony zariadení:
6. Základný systém musí podávať maximálny možný systém aj pri nízkych vonkajších teplotách (garancia chodu do -25°C) s rešpektovaním priestoru pre vonkajšie jednotky v podkroví a pri rešpektovaní transportných trás – výťah a schodisko.
7. Vnútorné jednotky musia poskytovať nasledovný výkon:
* Podkrovie 1 a 2 2 podstropné jednotky s celkovým výkonom 10 kW
* 4. poschodie depozitár č. 1.2 nástenné jednotky s celkovým výkonom 7 kW

 depozitár č. 2.2 nástenné jednotky s celkovým výkonom 10 kW

* 3. poschodie expozícia č. 1 2 nástenné jednotky s celkovým výkonom 7 kW

 expozícia č. 2 2 nástenné jednotky s celkovým výkonom 10 kW

* 2. poschodie expozícia č. 1 1 nástenné jednotky s celkovým výkonom 4 kW

 expozícia č. 1.1 nástenné jednotky s celkovým výkonom 3 kW

 expozícia č. 3 2 nástenné jednotky s celkovým výkonom 8 kW

* 1. poschodie expozícia č. 1 1 nástenné jednotky s celkovým výkonom 4 kW

 expozícia č. 1.1 nástenné jednotky s celkovým výkonom 3 kW

 expozícia č. 3 2 nástenné jednotky s celkovým výkonom 8 kW

Realizovaný vykurovací systém tepelné čerpadlo vzduch/vzduch – klimatizačný multisystém musí vzhľadom na existujúce stavebné a architektonické riešenie priestoru Matejovho domu a doteraz realizovanej klimatizácie spĺňať nasledovné podmienky:

1. Vzhľadom na priestorové a transportné podmienky depozitára je vonkajšia systémová jednotka zložená z dvoch modulov s maximálnymi rozmermi jednotlivých modulov:
2. Hrúbka maximálne 950 mm
3. Šírka maximálne 780 mm
4. Výška maximálne 1750 mm
5. Vzhľadom na priestorové a transportné podmienky miestnosti pre vonkajšiu systémovú jednotku nezaberú vonkajšie systémové jednotky (2 moduly) plochu väčšiu ako 1,5 m2
6. Systém pokrýva tepelnú stratu 63 kW pri vonkajšej výpočtovej teplote a vnútornej teplote +15 °C
7. Systém garantuje chod do -25°C a dodaní minimálne 70 % svojho nominálneho výkonu

**2. VŠEOBECNÉ POŽIADAVKY.**

2.1 Všeobecné požiadavky na predmet zákazky:

* Vonkajšia jednotka sa bude skladať z dvoch modulov kvôli montáži a transportu.
* Zabezpečí sa výmena vnútorných jednotiek v plnom rozsahu.
* Systém pokryje minimálnu tepelnú stratu 63 kW pri vonkajšej výpočtovej teplote -15°C a vnútornej teplote +15°C.
* Systém musí garantovať minimálne 70% svojho nominálneho výkonu pri vonkajšej teplote -25°C.
* Nebudú sa vykonávať žiadne stavebné úpravy deliacich konštrukcií, okrem prívodu vzduchu cez fasádu.
* Zabezpečenie ochrany zbierkových predmetov pred prachom zo stavebnej činnosti.

* 1. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto SP, ich prílohách a v priloženej projektovej dokumentácii.
	2. V prípade, že bude výkaz výmer odkazovať na konkrétneho výrobcu, verejný obstarávateľ pripúšťa použitie ekvivalentu, pričom ponúkaný ekvivalent musí spĺňať najmä požiadavky na rovnaké rozmerové, materiálové, architektonické, stavebno-technické vlastnosti, tepelnú a chemickú odolnosť, statické, požiarne, hygienické, konštrukčné a farebné vlastnosti, ktoré sú špecifikované vo výkaze výmer.
	3. Pri navrhovaní ekvivalentných materiálov/výrobkov musí uchádzač postupovať s odbornou starostlivosťou, pri ktorej musí zohľadniť pôvodný navrhovaný účel, plnú funkčnosť a zabezpečiť dodržanie účelu bez zmeny iných častí výkazu výmer.
	4. Predložený ekvivalent nesmie vyžadovať iné vedľajšie náklady, ktoré by musel zabezpečiť verejný obstarávateľ v rámci súčinnosti viažucej sa k plneniu predmetu zmluvy, ktorá bude výsledkom verejného obstarávania a prijatím predloženého ekvivalentu nesmie dôjsť k zvýšeným priamym alebo nepriamym nákladom vyplývajúcim z užívania dodaného predmetu zmluvy.
	5. Uchádzač vo svojej ponuke predloží technickú špecifikáciu ponúkaného predmetu zákazky. Daný dokument bude obsahovať minimálne názov a popis ponúknutej klimatizačnej jednotky, technické parametre zodpovedajúce minimálnym požiadavkám na predmet zákazky, fotografie.

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

3.1. Uchádzač predloží vo svojej ponuke kompletne ocenený výkaz výmer v elektronickej podobe vo formáte .xls/.xlsx a vo formáte .pdf, pričom položky z výkazu výmer predloženého uchádzačom v cenovej ponuke sa musia množstevne a vecne zhodovať s položkami z výkazu výmer poskytnutého verejným obstarávateľom v prílohách týchto SP. Možnosť predkladania ekvivalentov týmto nie je dotknutá.

3.2. Uchádzač predloží vo svojej ponuke vecný a časový harmonogram realizácie prác, ktorý bude korešpondovať s výkazom výmer. Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná, so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela. Uchádzač vypracuje harmonogram s tým, že maximálna lehota dodania predmetu zákazky 7 týždňov od podpísania zmluvy musí ostať zachovaná. Uchádzač môže navrhnúť aj kratšie lehoty zhotovenia predmetu zákazky ako sú uvedené maximálne lehoty. Ak vecný a časový harmonogram realizácie prác nebude korešpondovať s výkazom výmer (napríklad z dôvodu nereálnych lehôt pri použitých technológiách), verejný obstarávateľ bude toto považovať za nesplnenie požiadaviek verejného obstarávateľa na predmet zákazky a takáto cenová ponuka bude vylúčená. **Nepredloženie časového harmonogramu podľa požiadaviek verejného obstarávateľa bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky!** Verejným obstarávateľom odsúhlasený harmonogram sa stane súčasťou (prílohou) uzavretej zmluvy s úspešným uchádzačom.

3.3. V prípade, ak uchádzač pri spracovaní ceny predmetu zákazky použije ekvivalentné výrobky a zariadenia, predloží do ponuky aj „Prehľad ekvivalentných materiálov, výrobkov a zariadení“ použitých pri ocenení predmetu zákazky v členení podľa poskytnutého výkazu výmer, oddiel a číslo položky s uvedením ekvivalentnej dodávky. Uvedený prehľad bude tvoriť súčasť ponuky uchádzača. Ak uchádzač tento prehľad nevypracuje alebo niektorú položku do neho nezahrnie, bude verejný obstarávateľ mať za to, že uchádzač ocenil výrobky a zariadenia uvedené v poskytnutom výkaze výmer.

3.4. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto výrobku / materiálu resp. iný vhodný doklad alebo dokument, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené vo výkaze výmer a v týchto SP.

**C. OBCHODNÉ PODMIENKY**

Verejný obstarávateľ uviedol obchodné podmienky realizácie predmetu zákazky v tu uvedenej zmluve o dielo Verejný obstarávateľ požaduje, aby uchádzač predložil v cenovej ponuke zmluvu podľa zmluvných podmienok, uvedených v predmetnej zmluve o dielo.

**Zmluva o dielo**

***uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov***

(ďalej ako „**zmluva**“)

medzi nasledovnými zmluvnými stranami:

**Objednávateľ:**

Názov: **Stredoslovenské múzeum v Banskej Bystrici**

Sídlo: **Námestie SNP 4/A**

Krajina: **Slovensko**

IČO: **35984953**

zastúpený/štatutárny orgán: **PhDr. Romanom Hradeckým, štatutárom**

DIČ: **2021427133**

Bankové spojenie: **SK72 8180 0000 0070 0039 5956**

(ďalej ako „**objednávateľ**“)

a

**Zhotoviteľ:**

Názov

Sídlo

zastúpený/štatutárny orgán:

IČO

DIČ

IČ DPH:

Bankové spojenie:

Spoločnosť zapísaná v Obchodnom registri Okresného súdu .................., odd. .............., vložka číslo.....................

(ďalej ako „**zhotoviteľ**“ a spolu s objednávateľom ako „**zmluvné strany**“)

**Článok I**

**Úvodné ustanovenie**

Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „**zákon o verejnom obstarávaní**“). Objednávateľ na obstaranie predmetu tejto zmluvy použil postup verejného obstarávania – podlimitná zákazka zadávaná postupom bez využitia elektronického trhoviska podľa § 108 ods. 1 písm. b) zákona o verejnom obstarávaní.

**Článok II**

**Predmet zmluvy a miesto plnenia**

* 1. Predmetom tejto zmluvy je záväzok zhotoviteľa zhotoviť pre objednávateľa dielo:

Názov tovaru a služby: **Dodanie klimatizačnej jednotky v Matejovom dome**

Miesto dodania: **Banská Bystrica, Námestie Štefana Moyzesa 20**

Podľa špecifikácie a v rozsahu určenom nasledujúcimi dokumentmi:

1. touto zmluvou (spolu s jej prílohami, ktoré tvoria jej neoddeliteľnú súčasť),
2. Pôvodná projektová dokumentácia (ďalej aj „**Dokumentácia**“) vrátane výkazu výmer (rozpočet),
3. Súťažné podklady z verejného obstarávania, ktorého výsledkom bolo uzavretie tejto zmluvy a ponuka Zhotoviteľa ako úspešného uchádzača, predložená v tomto verejnom obstarávaní.

Uvedené dokumenty treba chápať ako záväzné a vzájomne sa doplňujúce. V prípade rozporov medzi nimi, platí poradie ich záväznosti zostupne tak, ako sú uvedené vyššie v tomto bode.

(ďalej v zmluve ako „**dielo**“)

* 1. Zhotoviteľ sa zaväzuje zhotoviť dielo – tovar-službu: **Rekonštrukcia klimatizačnej jednotky v Matejovom dome** v rozsahu a za podmienok dohodnutých touto zmluvou:

Predmetom je vykurovací systém tepelné čerpadlo vzduch/vzduch – klimatizačný multisystém, ktorý využije pôvodné rozvody v nasledovnom rozsahu:

1. nová vonkajšia jednotka (jednotky) umiestnená v podkrovnej miestnosti na to určenej, s podmienkou zabezpečenia dostatočnej výmeny vzduchu pre správny chod systému s oddelením prívodného a odvodného vzduchu pre vonkajšiu jednotku. Jednotkám musí postačovať existujúci istič 63 A.
2. nové vnútorné jednotky (popis výkonov nižšie) nástenného a podstropného prevedenia
3. nový centrálny ovládač a nové nástenné ovládače
4. tlaková skúška, naplnenie systému, spustenie a zregulovanie
5. Požadované výkony zariadení:
	1. Základný systém musí podávať maximálny možný systém aj pri nízkych vonkajších teplotách (garancia chodu do -25°C) s rešpektovaním priestoru pre vonkajšie jednotky v podkroví a pri rešpektovaní transportných trás - výťah a schodisko.
	2. Vnútorné jednotky musia poskytovať nasledovný výkon::
		1. Podkrovie 1 a 2 2 podstropné jednotky s celkovým výkonom 10 kW
		2. 4. poschodie depozitár č. 1. 2 nástenné jednotky s celkovým výkonom 7 kW

depozitár č. 2. 2 nástenné jednotky s celkovým výkonom 10 kW

* + 1. 3. poschodie expozícia č. 1 2 nástenné jednotky s celkovým výkonom 7 kW

expozícia č. 2 2 nástenné jednotky s celkovým výkonom 10 kW

* + 1. 2. poschodie expozícia č. 1 1 nástenná jednotka s celkovým výkonom 4 kW

expozícia č. 1. 1 nástenná jednotka s celkovým výkonom 3 kW

expozícia č. 3 2 nástenné jednotky s celkovým výkonom 8 kW

* + 1. 1. poschodie expozícia č. 1 1 nástenná jednotka s celkovým výkonom 4 kW

expozícia č. 1. 1 nástenná jednotka s celkovým výkonom 3 kW

expozícia č. 3 2 nástenné jednotky s celkovým výkonom 8 kW

* 1. Realizovaný vykurovací systém tepelné čerpadlo vzduch/vzduch – klimatizačný multisystém musí vzhľadom na existujúce stavebné a architektonické riešenie priestoru Matejovho domu a doteraz realizovanej klimatizácie spĺňať nasledovné podmienky:
1. Vzhľadom na priestorové a transportné podmienky depozitára je vonkajšia systémová jednotka zložená z dvoch modulov s maximálnymi rozmermi jednotlivých modulov:
	* 1. hrúbka maximálne 950 mm
		2. šírka maximálne 780 mm
		3. výška maximálne 1750 mm
2. Vzhľadom na priestorové a transportné podmienky miestnosti pre vonkajšiu systémovú jednotku nezaberú vonkajšie systémové jednotky (2 moduly) plochu väčšiu ako 1,5 m2
3. Systém pokrýva tepelnú stratu 63 kW pri vonkajšej výpočtovej teplote a vnútornej teplote +15°C.
4. Systém garantuje chod do -25°C a dodaní minimálne 70% svojho nominálneho výkonu

* 1. Zhotoviteľ sa zaväzuje vykonať dielo vo vlastnom mene a na vlastnú zodpovednosť pri dodržaní kvalitatívnych a technických podmienok určených projektom stavby, v súlade s platnými technickými normami a všeobecne záväznými právnymi predpismi, za podmienok dohodnutých v zmluve, riadne a včas zhotovené dielo odovzdať objednávateľovi.
	2. Zhotoviteľ potvrdzuje, že sa v plnom rozsahu a úplne oboznámil s rozsahom, povahou a charakterom diela, všetkými súvisiacimi podmienkami a okolnosťami podstatnými pre vyhotovenie diela, že sú mu známe technické, kvalitatívne a iné podmienky potrebné k realizácii diela a že disponuje takými kapacitami a odbornými znalosťami, ktoré sú k zhotoveniu diela potrebné.
	3. V prípade, ak bude na riadne užívanie diela nevyhnutné akékoľvek právo duševného vlastníctva zhotoviteľa alebo tretej osoby, zhotoviteľ zabezpečí, že objednávateľ nadobudnutím vlastníctva k dielu získal aj všetky oprávnenia a licencie na takéto práva a odplata za používanie týchto práv bude zahrnutá v cene diela.
	4. Všetky veci a podklady, ktoré sú potrebné k zhotoveniu diela podľa tejto zmluvy, je povinný zaobstarať zhotoviteľ, pokiaľ nie je v tejto zmluve výslovne uvedené, že ich zaobstará objednávateľ.

**Článok III**

**Čas plnenia**

1. Zhotoviteľ sa zaväzuje, zhotoviť dielo a odovzdať ho objednávateľovi v súlade **s harmonogramom, ktorý tvorí prílohu č.2 k tejto zmluve, najneskôr však do 7 týždňov od podpísania zmluvy**.
2. Do 10 dní od nadobudnutia účinnosti zmluvy objednávateľ vyzve zhotoviteľa na prevzatie priestorov na dodanie služby a zhotoviteľ je povinný ich prevziať do 10 dní od doručenia výzvy objednávateľa. V prípade, ak si zhotoviteľ priestory neprevezme najneskôr do 10 dní, hoci mu to bolo umožnené, považuje sa toto za odovzdané a prevzaté na účely tejto zmluvy uplynutím tejto lehoty.
3. Zhotoviteľ sa zaväzuje dielo realizovať v čiastkových termínoch tak, ako sú uvedené v Harmonograme, ktorý tvorí prílohu č. 1 tejto zmluvy. *(pozn. Harmonogram predložený zhotoviteľom ako súčasť ponuky vo verejnom obstarávaní)*
4. Zhotoviteľ je oprávnený požadovať zmenu termínu realizácie diela iba v týchto prípadoch, ktoré budú objektívne a preukázateľne brániť v realizácii diela v termínoch podľa Harmonogramu:
5. zásahu orgánov štátnej správy, ktorý vznikol z dôvodov mimo sféry vplyvu zhotoviteľa;
6. prerušení prác na diele objednávateľom;
7. zmene technického riešenia diela zo strany objednávateľa;
8. v prípadoch vyššej moci, ktorá znemožňuje riadnu realizáciu diela alebo jeho časti. Pod pojmom vyššia moc sa rozumejú okolnosti majúce vplyv na dielo, ktoré nie sú závislé na vôli zmluvných strán a ktoré zmluvné strany nemôžu ovplyvniť, ani ich nemohli pri zachovaní všetkej odbornej starostlivosti predpokladať pri uzatvorení zmluvy (napr. vojna, mobilizácia, povstanie, a pod.);
9. omeškaní objednávateľa s odovzdaním priestorov.
10. Podmienkou zmeny termínu zhotovenia diela podľa tohto článku zmluvy je skutočnosť, že zhotoviteľ ohlási dôvod na zmenu a objednávateľ túto zmenu schváli. Zmenu termínu zhotovenia diela schvaľuje objednávateľ písomnou formou. Zhotoviteľ v týchto prípadoch nie je počas tejto schválenej doby v omeškaní s ukončením a odovzdaním diela.
	1. Objednávateľ odovzdá pred začatím realizácie diela zhotoviteľovi priestory formou písomného vzájomne potvrdeného protokolu o odovzdaní a prevzatí.
	2. Údaje o začiatku a konci lehoty realizácie diela uvedené v Dokumentácii nie sú pre obsah tejto zmluvy relevantné a zmluvné strany ich nebudú brať do úvahy.

**Článok IV**

**Cena diela**

1. Celková cena za kompletné zrealizovanie diela je:

Cena bez DPH: ..................... EUR

 DPH .... %: ..................... EUR

Cena s DPH: ..................... EUR, slovom: ...................................................... EUR ..................... centov

1. Cena diela bola určená ako súčet položiek rozpočtu, ktorý tvorí prílohu č. 2 tejto zmluvy, a bol vytvorený ako súčasť ponuky zhotoviteľa vo verejnom obstarávaní (ďalej len „**Výkaz výmer**“).
2. Cena diela obsahuje všetky náklady na zhotovenie diela, predovšetkým náklady na prácu, všetky stroje, vybavenie a zariadenie, ich používanie a údržbu, ďalej všetky služby, ktoré zabezpečujú realizáciu prác, dokončenie, údržbu počas realizácie diela, likvidáciu odpadu vzniknutého v súvislosti s realizáciou diela, náklady na zabezpečenie bezpečnosti a ochrany zdravia pri práci na prevzatých priestoroch, zmluvné záruky, bankové náklady, zisk, všeobecné riziká v súlade s ustanoveniami zmluvy, vrátane zmluvne stanovenými záväzkami a zodpovednosťou.
3. K zmene ceny diela môže dôjsť výlučne z týchto dôvodov:
4. pri zmene rozsahu dielajeho rozšírením zo strany objednávateľa, na základe písomnej žiadosti objednávateľa adresovanej zhotoviteľovi. Podkladom pre určenie zvýšenej ceny diela bude Výkaz výmer. V prípade, ak bude požadovať objednávateľ naviac práce, ktoré nie sú ocenené vo Výkaze výmer, Zhotoviteľ predloží do 5 (piatich) dní od obdržania žiadosti objednávateľa návrh ceny takýchto prác. Cena naviac prác musí byť písomne odsúhlasená objednávateľom. Je nevyhnutné uzatvorenie dodatku k tejto zmluve;
5. pri zmene technického riešenia diela požadovaného objednávateľom, zmena ceny diela bude v tomto prípade riešená dohodou strán, výlučne na základe písomného odsúhlasenia objednávateľom. Je nevyhnutné uzatvorenie dodatku k tejto zmluve;
6. pri zmene sadzby dane z pridanej hodnoty, v takom prípade cena sa automaticky zmení o zvýšenú alebo zníženú položku DPH;
7. zúžením rozsahu diela objednávateľom formou vylúčenia akejkoľvek jeho položky objednávateľom na základe písomného oznámenia adresovaného zhotoviteľovi, v takom prípade sa cena diela znižuje automaticky o cenu nerealizovaných položiek, určenú z Výkazu výmer. Je nevyhnutné uzatvorenie dodatku k tejto zmluve.
8. Zhotoviteľ vyhlasuje, že sa dôkladne oboznámil s povahou a rozsahom diela, vrátane potreby všetkých práv, ktorých nadobudnutie je potrebné pre zrealizovanie diela, podrobne je mu známy obsah Výkazu výmer. Zhotoviteľ nie je oprávnený účtovať objednávateľovi žiadne dodatočné náklady, hoci by pre riadne dokončenie diela ako celku podľa Dokumentácie boli potrebné materiály, výrobky alebo práce nezahrnuté vo Výkaze výmer, okrem tých, ktoré vzniknú na základe neskoršej požiadavky objednávateľa na zmenu diela z dôvodov ustanovených v tejto zmluve a ktoré budú predmetom jeho písomného odsúhlasenia podľa tejto zmluvy a na základe čoho dôjde následne k uzatvoreniu dodatku k tejto zmluve, a to ešte pred realizáciou týchto zmien diela.

**Článok V**

**Spôsob fakturácie a platobné podmienky**

1. Zhotoviteľ je oprávnený účtovať objednávateľovi cenu diela a objednávateľ je povinný zaplatiť zhotoviteľovi cenu diela po odovzdaní a prevzatí diela objednávateľom, a to až po tom, ako budú riadne odstránené pri preberaní diela uplatnené vady alebo nedorobky. Tieto skutočnosti budú podkladom pre vystavenie faktúry na cenu diela a prílohami tejto faktúry budú:

- kópia stavebným dozorom odsúhlaseného súpisu všetkých vykonaných prác a dodávok na diele podľa tejto zmluvy,

- kópia protokolu o odovzdaní a prevzatí diela podpísaná obidvomi zmluvnými stranami,

- záznam o odstránení vád a nedorobkov na diele podpísaný obidvomi zmluvnými stranami.

Splatnosť faktúry bude 30 dní odo dňa doručenia faktúry objednávateľovi.

1. Faktúra - daňový doklad musí obsahovať všetky náležitosti daňového dokladu podľa § 10 zákona č. 431/2002 Z. z. o účtovníctve v znení neskorších predpisov a § 71 zákona č. 222/2004 Z. z. o dani z pridanej hodnoty v znení neskorších predpisov, minimálne však:
2. označenie faktúra - daňový doklad a jej číslo;
3. názov a adresu sídla Objednávateľa a Zhotoviteľa a adresu, na ktorú má byť faktúra

 zaslaná, IČO, DIČ, IČ DPH Zhotoviteľa aj Objednávateľa;

1. číslo zmluvy a označenie diela;
2. označenie banky (názov a adresa banky, SWIFT kód) a číslo účtu (aj v tvare IBAN);
3. dátum dodania plnenia;
4. deň vystavenia a odoslania faktúry a lehota splatnosti;
5. výšku fakturovanej čiastky nasledovne: základ dane, sadzbu dane, výšku dane, celkovú

 fakturovanú sumu zaokrúhlenú na dve desatinné miesta;

1. náležitosti pre účely dane z pridanej hodnoty;
2. pečiatku a podpis Zhotoviteľa;
3. prílohy v zmysle tejto Zmluvy o dielo.
4. Za správne vyčíslenie výšky dane z pridanej hodnoty zodpovedá zhotoviteľ v plnom rozsahu.
5. V prípade, že faktúra a jej prílohy nebude obsahovať všetky dohodnuté náležitosti, objednávateľ sumu z ceny diela uvedenú na takejto faktúre neuhradí a vráti zhotoviteľovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry objednávateľovi.
6. Zhotoviteľ zašle objednávateľovi faktúru spolu v 2 (dvoch) vyhotoveniach.
7. Platba sa považuje za uhradenú dňom odpísania jej sumy z účtu objednávateľa v prospech účtu zhotoviteľa, ktoré sú uvedené v záhlaví tejto zmluvy.

**Článok VI**

**Spôsob realizácie diela**

* 1. Zhotoviteľ je povinný dodržiavať pri plnení predmetu tejto zmluvy, resp. pri zhotovovaní diela podľa tejto zmluvy, všetky súvisiace všeobecne záväzné právne predpisy a technické normy, ako aj zákon č. 49/2002 Z. z. o ochrane pamiatkového fondu v znení zmien a doplnkov a zákona.
	2. Zhotoviteľ vyhlasuje, že pred podpisom tejto zmluvy si priestory a jeho okolie prehliadol a overil si všetky s tým súvisiace dostupné informácie v takej miere, že je plne oboznámený s jeho tvarom a charakteristikou, hydrologickými a klimatickými podmienkami a možnosťami prístupu na priestory, ako aj s potrebou všetkých práv potrebných pre realizáciu diela. Zhotoviteľ od objednávateľa v tejto súvislosti nepožaduje, ani po prevzatí prevzatých priestorov požadovať nebude, žiadne ďalšie plnenia.
	3. Zhotoviteľ je povinný umožniť
* objednávateľovi,
* orgánom verejnej správy, vykonávajúcim činnosti v rámci svojich právomocí,
* inej osobe oprávnenej na to všeobecne záväzným právnym predpisom alebo splnomocnenej objednávateľom,

prístup na priestory a na ktorékoľvek miesto, kde sa budú vykonávať práce súvisiace s realizáciou diela podľa tejto zmluvy.

* 1. Zhotoviteľ je povinný riadne plniť všetky požiadavky predpisov upravujúcich problematiku požiarnej ochrany a bezpečnosti a ochrany zdravia pri práci (BOZP). Zhotoviteľ zabezpečuje na vlastné náklady koordinátora BOZP.
	2. Zhotoviteľ je povinný na požiadanie odovzdať objednávateľovi fotokópie dokladov o odbornej spôsobilosti všetkých osôb, ktorý budú vykonávať dielo.

a) Ku dňu odovzdania priestorov pre dodanie diela sa objednávateľ zaväzuje zhotoviteľovi odovzdať:

* Dokumentáciu,
* stavebné povolenie, alebo ohlásenie stavby (v závislosti na zákonných podmienkach)
* oznámenie o tom, kto bude vykonávať stavebný dozor, spolu s identifikačnými údajmi tohto subjektu.
	1. Ku dňu odovzdania prevzatých priestorov (pracoviska) sa zhotoviteľ zaväzuje potvrdiť objednávateľovi identifikáciu osoby stavbyvedúceho.

6.7 Zhotoviteľ sa zaväzuje rešpektovať osobitný režim depozitára a expozičných priestorov, dodržiavať pokyny objednávateľa pre pohyb v nich a pokyny objednávateľa na ochranu umiestnených zbierkových kultúrno-historických a kultúrno-umeleckých zbierkových predmetov. Všetky druhy prác súvisiace s realizáciou diela budú dopredu odkonzultované s objednávateľom ohľadom ich dopadu na uložené a prezentované zbierkové predmety. Realizácia týchto prác je možná len po písomnom odsúhlasení objednávateľom.

* 1. Zhotoviteľ počas realizovania diela a odstraňovania prípadných vád a nedorobkov na diele je povinný dodržiavať všetky právne predpisy upravujúce nakladanie s odpadmi, za čo nesie plnú právnu zodpovednosť. Zhotoviteľ je predovšetkým povinný chrániť životné prostredie na prevzatých priestoroch aj mimo neho pred znečistením, udržiavať na prevzatých priestoroch a priľahlých komunikáciách určených na dopravu materiálu poriadok a čistotu, odstraňovať odpadky a nečistoty, ktoré vznikli pri vykonávaní jeho práce na vlastné náklady a nesmie vypúšťať alebo dovoliť vypúšťanie do vzduchu, vody a okolitej krajiny na prevzatých priestoroch alebo v jeho tesnej blízkosti akékoľvek toxické odpady alebo látky.
	2. Zhotoviteľ v plnom rozsahu zodpovedá za bezpečnosť a ochranu zdravia pri práci a bezpečnosť technických zariadení pri realizácii odstraňovacích a stavebných prác, najmä v súlade s ustanoveniami vyhlášky Slovenského úradu bezpečnosti práce a Slovenského banského úradu č. 147/2013 Z. z. o bezpečnosti práce a technických zariadení pri stavebných prácach.Zhotoviteľ preberá plnú zodpovednosť za primeranosť, stabilitu a bezpečnosť všetkých pracovných postupov a metód výstavby diela. Zhotoviteľ je povinný zaistiť bezpečnosť všetkých osôb oprávnených byť na prevzatých priestoroch a podniknúť všetky patričné opatrenia na ochranu životného prostredia na prevzatých priestoroch a mimo neho tak, aby sa zamedzilo škodám alebo ohrozeniu osôb alebo majetku, alebo iným nepriaznivým účinkom realizácie diela. Objednávateľ nezodpovedá za akékoľvek odškodnenie alebo kompenzácie splatné ktorémukoľvek robotníkovi alebo inej osobe vykonávajúcej práce na diele.
	3. Zhotoviteľ je povinný viesť odo dňa prevzatia priestorov o prácach na diele, ktoré vykonáva podľa tejto zmluvy denník prác, a to v jednom origináli a v jednej kópii pre objednávateľa. Do denníka sa zapisujú všetky rozhodujúce skutočnosti, týkajúce sa realizácie diela, predovšetkým
* ich časový postup,
* údaje o počasí (maximálna a minimálna teplota),
* údaj o pracovníkoch a ich počtoch, mechanizmoch,
* rozsah a kvalita prác (údaje o použitých materiáloch),
* prípadné odchýlky od Dokumentácie a ich zdôvodnenia,
* prípadné vyjadrenia objednávateľa,
* prípadné vyjadrenia projektanta,
* prípadné prerušenia prác s ich odôvodnením,
* iné údaje dôležité pre posúdenie hospodárnosti prác a
* údaje nevyhnutné pre posúdenie prác orgánmi verejnej správy.

Objednávateľ je oprávnený denne sledovať obsah denníka. Za týmto účelom zodpovedný zástupca zhotoviteľa je povinný predložiť objednávateľovi denný záznam vykonaných prác, najneskôr nasledujúci deň na podpis. Objednávateľ v denníku vyznačí svoj súhlas prípadne nesúhlas s obsahom denného záznamu, a to s uvedením dôvodov nesúhlasu. Ak tak neurobí najneskôr do troch dní odo dňa predloženia záznamu zhotoviteľom má sa za to, že s obsahom záznamu súhlasí.

* 1. Denník prác sa vedie do doby odovzdania a prevzatia diela a uchováva sa minimálne do doby uplynutia lehoty na uplatnenie práv zo zodpovednosti za vady.
	2. Zhotoviteľ bude informovať objednávateľa o stave rozpracovanosti diela na pravidelných kontrolných dňoch, ktoré bude organizovať podľa požiadavky objednávateľa. Kontrolný deň sa bude konať v termíne určenom dohodou zmluvných strán, najneskôr do 5 (piatich) dní od obdržania žiadosti objednávateľa zhotoviteľom.
	3. Zhotoviteľ je povinný vopred písomne informovať objednávateľa o dodávateľoch, ktorí sa budú podieľať na realizačných prácach na diele. Zhotoviteľ nesmie dielo ako celok odovzdať k zhotoveniu inému subjektu. Objednávateľ má právo vylúčiť z realizácie diela alebo ktorejkoľvek jeho časti hociktorého z dodávateľov zhotoviteľa.
	4. Zhotoviteľ je povinný pri plnení tejto zmluvy riadiť sa písomnými pokynmi objednávateľa. V prípade ak pokyny objednávateľa budú podľa názoru zhotoviteľa nevhodné, zhotoviteľ na to objednávateľa písomne upozorní. Ak napriek upozorneniu bude objednávateľ trvať na realizácii predmetných pokynov, zhotoviteľ nezodpovedá za prípadné škody spôsobené nevhodnými pokynmi objednávateľa.
	5. Zhotoviteľ sa zaväzuje, že akúkoľvek ním spôsobenú alebo zapríčinenú škodu pri realizácii diela odstráni tak, že uvedie vec do pôvodného stavu na vlastné náklady, alebo nahradí spôsobenú škodu bez zbytočného odkladu objednávateľovi.V prípade poškodenia alebo straty zbierkového predmetu spôsobeného činnosťou zhotoviteľa je povinný na svoje náklady zabezpečiť opravu. Určenie spôsobu odstránenia škody podľa tohto bodu zmluvy patrí objednávateľovi.

* 1. Všetky podstatné časti diela, technologické súčasti, výrobky, ich hlavné časti a podobne je zhotoviteľ povinný predložiť na schválenie objednávateľovi. Na vyžiadanie mu tiež musia byť predložené výkresy, a iné podklady súvisiace s predmetom plnenia.
	2. Zhotoviteľ použije pre dielo len výrobky, ktoré majú také vlastnosti, aby počas predpokladanej existencii stavby bola pri bežnej údržbe zaručená požadovaná mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia. Za týmto účelom materiály, stavebné diely a výrobky zabezpečované Zhotoviteľom musia byť dokladované certifikátmi v zmysle zákona č. 133/2013 Z. z. o stavebných výrobkoch a o zmene a doplnení niektorých zákonov a tie materiály, ktoré tieto doklady nebudú mať, resp. nebudú zodpovedať zmluve a požadovaným skúškam, musí Zhotoviteľ na vlastné náklady odstrániť a nahradiť bezchybnými. Z tohto dôvodu vzniknuté škody znáša Zhotoviteľ. Objednávateľ môže stanoviť termín na odstránenie chýb primeraný ich rozsahu.
	3. Objednávateľ je oprávnený dať pracovníkom Zhotoviteľa pokyn prerušiť prácu, ak zodpovedný pracovník Zhotoviteľa nie je dosiahnuteľný a ak je ohrozená bezpečnosť uskutočňovanej stavby, život alebo zdravie pracujúcich, dielo nie je vykonávané v požadovanej kvalite alebo hrozia iné vážne škody.Objednávateľ má plné právo namietať a žiadať Zhotoviteľa, aby ihneď odvolal zo priestorov realizácie diela každého pracovníka, ktorého Zhotoviteľ zabezpečil a ktorý sa, podľa ich názoru, nesprávne správa alebo je nezodpovedný, či nedbalý vo vzťahu k riadnemu plneniu svojich povinností, alebo ktorého prítomnosť na stavbe je z iných dôvodov, podľa mienky objednávateľa nežiadúca.
	4. Zhotoviteľ sa zaväzuje, že jeho pracovníci budú nosiť oblečenie zreteľne označené firemnou značkou tak, aby mal objednávateľ prehľad o ľuďoch pohybujúcich sa v rámci prevzatých priestorov. Firemným štítkom neoznačeného pracovníka má objednávateľ právo vykázať.
	5. Zhotoviteľ je povinný odškodniť v plnej výške objednávateľa za všetky škody a nároky súvisiace s úmrtím alebo zranením akejkoľvek osoby, stratou alebo poškodením akéhokoľvek majetku (iného ako dielo) alebo životného prostredia, ku ktorým došlo následkom realizácie diela alebo odstránenia všetkých jeho vád. Medzi tieto nároky patria tiež náklady súvisiace s reklamáciami, súdnym alebo správnym konaním, náhradami škôd iným osobám, ktoré bude objednávateľ povinný zaplatiť, iným nákladom, poplatkom, pokutou alebo inou sankciou uloženou objednávateľovi.
	6. Zhotoviteľ bol povinný mať pred uzatvorením tejto zmluvy uzatvorené:
* poistenie proti poškodeniu diela, s výškou poistného krytia min. vo výške ceny diela s DPH;
* poistenie proti všetkým rizikám, ktoré je poistením proti strate alebo poškodeniu akéhokoľvek majetku dodaného do prevzatých priestorov na realizáciu diela zhotoviteľom alebo jeho subdodávateľom, s výškou poistného krytia min. vo výške ceny diela s DPH;
* poistenie zodpovednosti tretej osoby – poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas realizácie diela, s výškou poistného krytia min. 100 000,-EUR;
* poistenie pracovníkov – poistenie zodpovednosti voči zamestnancom objednávateľa alebo ktorejkoľvek osobe určenej verejným obstarávateľom alebo konajúcej v jeho mene v súvislosti s predmetom zmluvy voči zamestnancom zhotoviteľa, zamestnancom objednávateľa a zamestnancom subdodávateľov za ublíženie na zdraví (alebo usmrtenie), s výškou poistného krytia min. 100 000,-EUR.

Tieto poistenia musia byť platné počas celej doby realizácie diela podľa tejto zmluvy a zhotoviteľ je povinný to na výzvu objednávateľa kedykoľvek preukázať.

* 1. Zmluvné strany v súlade s ustanovením § 263 zákona č. 513/1991 Zb. Obchodného zákonníka v znení neskorších predpisov (ďalej aj „Obchodný zákonník“) vylučujú pre právne vzťahy vyplývajúce z tejto zmluvy účinnosť: ustanovenia § 551 ods. 1 štvrtej vety Obchodného zákonníka; ustanovenia § 547 ods. 2, 3, 4 Obchodného zákonníka; ustanovenia § 548 ods. 2 Obchodného zákonníka; ustanovenia § 551 ods. 2 druhej vety Obchodného zákonníka; ustanovenia § 552 Obchodného zákonníka.
	2. Ak zhotoviteľ zistí pri vykonávaní diela skryté prekážky týkajúce sa miesta, kde sa má dielo vykonať, a tieto prekážky znemožňujú vykonanie diela dohodnutým spôsobom, je zhotoviteľ povinný oznámiť to bez zbytočného odkladu objednávateľovi a navrhnúť mu zmenu diela. Kým zhotoviteľ nedostane písomné pokyny objednávateľa určujúce spôsob a rozsah zmien diela je zhotoviteľ oprávnený vykonávanie diela prerušiť iba v tej časti, ktorá je postihnutá skrytými prekážkami. Ak zhotoviteľ porušil svoju povinnosť zistiť pred začatím vykonávania diela prekážky uvedené v tomto odseku a oznámiť ich objednávateľovi, má objednávateľ voči nemu nárok na náhradu škody.
	3. Zhotoviteľ sa zaväzuje vyhotovovať a archivovať podrobnú fotodokumentáciu o priebehu vykonávania diela, najmä, nie však výlučne, všetkých zakrývaných častí diela. Na požiadanie objednávateľa sa zhotoviteľ zaväzuje sprístupniť objednávateľovi túto fotodokumentáciu a umožniť objednávateľovi vyhotovenie kópií tejto fotodokumentácie. Pokiaľ sa zmluvné strany nedohodnú inak, povinnosť zhotoviteľa archivovať fotodokumentáciu zaniká odovzdaním fotodokumentácie objednávateľovi pri odovzdaní a prevzatí diela.
	4. Zhotoviteľ sa zaväzuje najneskôr do 7 kalendárnych dní odo dna účinnosti tejto zmluvy predložiť objednávateľovi zoznam svojich pracovníkov a pracovníkov svojich subdodávateľov, ktorí budú vykonávať stavebné práce na diele a tento zoznam sa zaväzuje počas doby zhotovovania diela priebežne aktualizovať. Za omeškanie so splnením tejto povinnosti je zhotoviteľ povinný zaplatiť objednávateľovi zmluvnú pokutu vo výške 100 EUR za každý deň omeškania.
	5. Zhotoviteľ sa zaväzuje vykázať zo prevzatých priestorov všetky osoby, ktoré odmietajú dodržiavať podmienky ustanovené všeobecne záväznými právnymi predpismi na úseku bezpečnosti a ochrany zdravia pri práci, ochrany pred požiarmi, hygieny a ochrany životného prostredia alebo osoby, ktoré tieto predpisy porušujú, ako aj všetky osoby, ktoré nie sú uvedené v zozname, podľa predchádzajúceho ustanovenia tejto zmluvy (netýka sa osôb poverených objednávateľom). Za týmto účelom sa zhotoviteľ zaväzuje zabezpečiť, aby všetci jeho pracovníci, vrátane pracovníkov subdodávateľov zhotoviteľa, absolvovali všetky príslušné školenia a disponovali všetkými nevyhnutnými certifikátmi, osvedčeniami a povoleniami.
	6. Objednávateľ alebo ním poverená osoba má právo kedykoľvek v priebehu vykonávania diela v rámci pracovnej doby požiadať pracovníkov zhotoviteľa ako aj pracovníkov subdodávateľov zhotoviteľa o absolvovanie skúšky na overenie prítomnosti alkoholu alebo inej omamnej, resp. psychotropnej látky. V prípade pozitívneho výsledku uvedených skúšok sa zhotoviteľ zaväzuje s okamžitou účinnosťou odvolať z prác na realizácii diela previnilého pracovníka zhotoviteľa alebo subdodávateľa zhotoviteľa; pre vylúčenie akýchkoľvek pochybností platí, že odmietnutie vykonania skúšky pracovníkom zhotoviteľa alebo subdodávateľa zhotoviteľa má pre účely tejto zmluvy rovnaké účinky ako pozitívny výsledok skúšky.
	7. Zhotoviteľ sa zaväzuje zabezpečiť, aby sa jeho pracovníci, ako aj pracovníci jeho subdodávateľov, bez súhlasu objednávateľa nepohybovali alebo sa nezdržiavali na častiach prevzatých priestorov, ktoré bezprostredne nesúvisia s výkonom prác na diele.
	8. Zhotoviteľ sa zaväzuje nepoužiť bez predchádzajúceho písomného súhlasu objednávateľa akýkoľvek materiál alebo výrobky, ktoré nie sú uvedené v Dokumentácii. Za týmto účelom sa zhotoviteľ zaväzuje, že pri vykonávaní diela nebude použitý materiál, ktorý je škodlivý alebo svojou povahou inak nevhodný. Všetky stavebné výrobky a materiály použité pri vykonávaní diela musia spĺňať kritériá uvedené v platných právnych predpisoch a musia byť riadne certifikované. Všetky výrobky použité pri vykonávaní diela musia byť bez akýchkoľvek právnych vád a nesmie sa na ne vzťahovať výhrada vlastníctva akejkoľvek tretej osoby.
	9. Zhotoviteľ sa zaväzuje zabezpečiť si na vlastné náklady dodávku médií (voda, elektrika a pod.), a to počas celej doby zhotovenia diela, vrátane zriadenia všetkých prípojok a inštalácie meračov a rozvodov. Poplatky za pripojenie a dodávku médií ako aj ďalších služieb s tým súvisiacich uhrádza v celom rozsahu zhotoviteľ.

**Článok VII**

**Zmluvné pokuty, banková záruka, zábezpeka a náhrada škody**

* 1. V prípade omeškania zhotoviteľa s riadnym a včasným odovzdaním diela je zhotoviteľ povinný zaplatiť objednávateľovi zmluvnú pokutu vo výške 0,5% ceny diela za každý začatý deň omeškania, celkovo však maximálne do hodnoty 50 % z celkovej ceny diela.
	2. V prípade omeškania zhotoviteľa s riadnym a včasným uskutočňovaním diela v súlade s Harmonogramom je zhotoviteľ povinný zaplatiť objednávateľovi zmluvnú pokutu vo výške 0,5% ceny diela za každý začatý deň omeškania, celkovo však maximálne do hodnoty 50 % z celkovej ceny diela.
	3. V prípade vzniku niektorého z dôvodov na odstúpenie od zmluvy, uvedených v článku VIII bod 8.1 zmluvy je okrem odstúpenia od zmluvy, zhotoviteľ povinný zaplatiť objednávateľovi zmluvnú pokutu vo výške 25% zo celkovej ceny diela.
	4. Ak bude zhotoviteľ v omeškaní s odstránením vád a nedorobkov uvedených v zápise o odovzdaní a prevzatí diela v dohodnutom termíne, alebo ak zhotoviteľ neodstráni vady diela uplatnené objednávateľom v záručnej dobe v zmysle čl. IX bod 9.13 tejto zmluvy včas, je povinný zaplatiť objednávateľovi zmluvnú pokutu vo výške 100,- EUR za každú vadu a každý začatý deň omeškania s ich odstránením až do ich riadneho odstránenia.
	5. V prípade ak zhotoviteľ neumožní objednávateľovi kedykoľvek kontrolu prebiehajúcich prác je povinný zaplatiť objednávateľovi zmluvnú pokutu vo výške 500 Eur za každý jednotlivý aj opakovaný prípad takéhoto postupu.
	6. V prípade porušenia povinnosti zhotoviteľa mať platné poistenie v rozsahu určenom touto zmluvou, je zhotoviteľ povinný zaplatiť objednávateľovi zmluvnú pokutu vo výške 5% z ceny diela a to aj opakovane.
	7. V prípade, ak sa na prevzatých priestoroch bude nachádzať osoba neuvedená v zozname osôb predloženom a aktualizovanom zhotoviteľom, je zhotoviteľ povinný zaplatiť objednávateľovi zmluvnú pokutu vo výške 200 EUR za každé takéto porušenie povinnosti.
	8. V prípade, ak zhotoviteľ poruší niektorú, zo svojich zmluvných povinnosti uvedených v článku VI bod 6.18, 6.25, 6.26, 6.27, 6.28 tejto zmluvy, je povinný objednávateľovi zaplatiť zmluvnú pokutu vo výške 200 EUR za každý jednotlivý prípad porušenia zmluvy.
	9. Zmluvné strany prehlasujú, že výšky zmluvných pokút špecifikované v tomto článku zmluvy považujú za primerané, pretože pri rokovaniach o dohode o výške zmluvných pokút prihliadali na hodnotu a význam týmito zmluvnými pokutami zabezpečovanej zmluvnej povinnosti. Uplatnením si zmluvnej pokuty nie je dotknutý nárok druhej zmluvnej strany na úroky z omeškania a nárok druhej zmluvnej strany na náhradu škody spôsobenej porušením povinnosti, na ktorú sa vzťahuje zmluvná pokuta.
	10. Pred podpisom tejto zmluvy zhotoviteľ zložil na bankový účet objednávateľa zábezpeku vo výške 10% z ceny diela s DPH. Táto zábezpeka slúži na úhradu zmluvných sankcií (zmluvných pokút), náhrady škody a ostatných pohľadávok, ktoré vzniknú objednávateľovi voči zhotoviteľovi na základe tejto zmluvy alebo v súvislosti s ňou. V prípade vzniku pohľadávky objednávateľa voči zhotoviteľovi, objednávateľ oznámi zhotoviteľovi výšku tejto pohľadávky a jej úhradu zo sumy zloženej zábezpeky. Výška zloženej zábezpeky sa tým zníži o príslušnú sumu a zhotoviteľ je povinný najneskôr do 7 dní po doručení takéhoto oznámenia zaplatiť objednávateľovi (prevodom na bankový účet) takú sumu, ktorou doplní zloženú zábezpeku na dohodnutú výšku 10% zo zmluvnej ceny s DPH. Nedoplnenie sumy zábezpeky podľa predchádzajúcej vety v stanovenej lehote a výške je porušením zmluvnej povinnosti podstatným spôsobom. Po zaplatení celej ceny diela podľa článku IV bodu 5.1. tejto zmluvy, je zhotoviteľ oprávnený požiadať objednávateľa o vrátenie zloženej zábezpeky, resp. jej nevyčerpanej časti a objednávateľ je v takom prípade povinný vrátiť zábezpeku, resp. jej nevyčerpanú časť zhotoviteľovi najneskôr do 7 dní od kedy mu zhotoviteľ svoju žiadosť doručil.
	11. Zábezpeku podľa predchádzajúceho bodu môže zložiť zhotoviteľ aj vo forme bankovej záruky, ktorá umožní jej uplatnenie v zmysle predchádzajúceho bodu na uhrádzanie tam uvedených pohľadávok a v tejto bankovej záruke musí byť jedinou podmienkou uhradenia pohľadávky nárok vznesený objednávateľom bez dodatočných obmedzení stanovených bankou alebo zhotoviteľom. V prípade čerpania finančných prostriedkov z bankovej záruky je zhotoviteľ povinný doplniť výšku bankovej záruky do 7 dní tak aby zodpovedala požadovanej výške. Nedoplnenie sumy zábezpeky podľa predchádzajúcej vety v stanovenej lehote je porušením zmluvnej povinnosti podstatným spôsobom. Po zaplatení celej ceny diela podľa článku V bodu 5.1. tejto zmluvy, je zhotoviteľ oprávnený požiadať objednávateľa o vrátenie záručnej listiny vzťahujúcej sa k tejto bankovej záruke, a objednávateľ je v takom prípade povinný vrátiť túto záručnú listinu, ak už nemá žiadne nároky, ktoré by z nej mohol uplatňovať, a to najneskôr do 7 dní od kedy mu zhotoviteľ svoju žiadosť doručil.

**Článok VIII**

**Odstúpenie od zmluvy**

1. Objednávateľ môže odstúpiť od tejto zmluvy, čiastočne odstúpiť od tejto zmluvy, alebo odobrať zhotoviteľovi časť realizovaných výkonov podľa tejto zmluvy a nechať ich realizovať tretími osobami na primerané a preukázané náklady zhotoviteľa bez ohľadu na ceny určené podľa Výkazu výmer, a to z nasledovných dôvodov ležiacich na strane zhotoviteľa :
2. ak zhotoviteľ je v omeškaní s realizáciou diela oproti Harmonogramu o viac ako 15 (pätnásť) dní;
3. ak zhotoviteľ preukázateľne nezhotovuje dielo v požadovanej kvalite a ani po písomnom upozornení zo strany objednávateľa nedošlo k zjednaniu nápravy v lehote min. 14 (štrnásť) dní od doručenia písomného upozornenia;
4. ak zhotoviteľ inak podstatným spôsobom poruší túto zmluvu. Pod podstatným porušením tejto zmluvy sa rozumie predovšetkým porušenie povinností zhotoviteľa ustanovených v článku VI bod 6.19 a 6.20 a opakované porušenie ďalších povinností zhotoviteľa podľa tejto zmluvy.
5. ak na zhotoviteľa bude vyhlásený konkurz alebo dôjde k jeho likvidácii bez právneho nástupcu.
6. Ak nastane okolnosť uvedená v článku VIII bod 8.1 - odobratie zhotoviteľovi časti realizovaných výkonov na diele podľa tejto zmluvy a prenechanie ich realizácie tretími osobami, objednávateľ si uplatní u Zhotoviteľa preukázateľné zvýšené náklady. Preukázateľné zvýšené náklady musí zhotoviteľ uhradiť objednávateľovi najneskôr do 10 dní od kedy bol na ich úhradu vyzvaný.
7. Zhotoviteľ nie je oprávnený odstúpiť od tejto zmluvy okrem prípadov výslovne uvedených v tejto zmluve.
8. Pokiaľ sa od tejto zmluvy odstúpi a zmluvné strany sa písomne nedohodnú inak,
* zhotoviteľ je povinný okamžite zastaviť práce na diele, okrem prác neodkladných (viď. čl. VIII bod 8.5. tejto zmluvy),
* zmluvné strany vykonajú prevzatie doteraz vykonaných prác a dodávok na diele, o čom vyhotovia písomný protokol, ktorý podpíšu a v ktorom budú uvedené všetky práce a dodávky, ktoré boli vykonané v dohodnutej kvalite a v súlade s touto zmluvou, ktoré objednávateľ prevezme a zhotoviteľovi uhradí,
* zhotoviteľ bezodkladne priestory opustí, pričom  do momentu opustenia prevzatých priestorov zabezpečí ochranu prevzatých priestorov.
1. Pod neodkladnými prácami sa rozumejú práce, ktorých nevykonanie by mohlo spôsobiť ohrozenie života alebo zdravia osôb, vznik škody na diele, životnom prostredí, majetku objednávateľa alebo tretej osoby.

**Článok IX**

**Odovzdanie a prevzatie diela, záručná doba a zodpovednosť za vady**

1. Predmetom riadneho odovzdania a prevzatia diela podľa tejto zmluvy bude celé dielo naraz, pokiaľ v tejto zmluve nie je uvedené inak.
2. Zhotoviteľ je povinný písomne oznámiť objednávateľovi najneskôr 14 (štrnásť) dní vopred, kedy bude dielo pripravené na odovzdanie a prevzatie. Na základe návrhu zhotoviteľa, objednávateľ zvolá najneskôr do 7 (siedmych) dní písomnou pozvánkou na odovzdávacie a preberacie konanie, na ktorom si zmluvné strany dohodnú časový program odovzdania a prevzatia diela.
3. K preberaciemu protokolu je zhotoviteľ povinný pripraviť a objednávateľovi odovzdať tieto doklady:
* v prípade, ak budú použité: atesty a certifikáty výrobkov, osvedčenia o skúškach použitých materiálov a konštrukcií,
* dokumentáciu priebehu všetkých realizovaných stavebných prác (fotografie, prípadne videozáznamy),
* opis a zdôvodnenie vykonaných odchýlok od dokumentácie, overenej v stavebných konaniach, alebo pri povoľovaní zmien stavby pred dokončením,
* realizačné projekty so zakreslenými zmenami potvrdené zhotoviteľom
* kópiu Denníka prác,
* doklady o uložení likvidácii odpadu v súlade s právnymi predpismi,
* iné zápisy a doklady realizovaných prác podľa dohody strán,
* porealizačné vyjadrenia sa správcov existujúcich inžinierskych sietí, ak sú podľa predpisov vyžadované;
* všetky ďalšie doklady vyžadované právnymi normami pri kolaudáciu diela.
1. O odovzdaní a prevzatí diela spíše objednávateľ a zhotoviteľ preberací protokol.
2. Objednávateľ sa zaväzuje dielo prevziať v prípade, ak bude dielo bez vád a nedorobkov a zhotoviteľ odovzdá pri odovzdávacom a preberacom konaní objednávateľovi všetky doklady uvedené v čl. IX bod 9.3 tejto zmluvy.
3. V prípade ak objednávateľ bezdôvodne odmietne dielo prevziať, dielo sa považuje za prevzaté a odovzdané v deň preberacieho a odovzdávacieho konania, alebo v deň, kedy sa takéto konanie malo konať.
4. Preberací protokol bude vyhotovený v dvoch vyhotoveniach a bude obsahovať najmä:
* základné údaje o diele,
* zoznam odovzdaných dokladov,
* prehlásenie zmluvných strán o tom, že zhotoviteľ dielo odovzdáva a objednávateľ dielo preberá, pokiaľ objednávateľ nevyužije svoje právo odmietnuť dielo prevziať,
* podpisy oprávnených zástupcov zmluvných strán,
* dĺžku trvania zmluvne dohodnutej záručnej lehoty,
* termín, do ktorého je zhotoviteľ povinný vypratať priestory.
1. Ak objednávateľ odmietne prevziať dielo, je povinný spísať zápis, v ktorom uvedie dôvody, pre ktoré dielo neprevzal. Po odstránení vád a nedorobkov na diele, pre ktoré dielo nebolo prevzaté objednávateľom, opakuje sa preberacie konanie podľa tohto článku zmluvy.
2. Zhotoviteľ zodpovedá za to, že dielo bude zhotovené podľa podmienok tejto zmluvy a že počas záručnej doby bude mať vlastnosti dohodnuté v tejto zmluve.
3. Zmluvné strany sa dohodli, že záručná doba bude trvať 60 (šesťdesiat) mesiacov a začína plynúť odo dňa odovzdania a prevzatia diela bez vád a nedorobkov.V prípade, ak bude dielo odovzdávané po častiach, záručná doba plynie na každú samostatne odovzdávanú časť diela osobitne.
4. Práva zo zodpovednosti za vady musia byť uplatnené u zhotoviteľa v záručnej dobe, inak tieto práva zanikajú.
5. Objednávateľ oznámi zhotoviteľovi bez zbytočného odkladu vady diela, ktoré sa objavili počas záručnej doby a ktoré sa vyskytli aj napriek primeranej starostlivosti po odovzdaní diela (skryté vady). V oznámení objednávateľ uvedie ako sa vady prejavujú. K oznámeniu prípadne predloží dôkazné prostriedky a navrhovaný termín ich odstránenia.
6. Zhotoviteľ je povinný na reklamáciu reagovať do 5 (piatich) pracovných dní po jej obdržaní a následne dohodnúť s objednávateľom a podľa okolností aj s projektantom spôsob a primeranú lehotu bezodplatného odstránenia vady. Ak reklamuje objednávateľ u zhotoviteľa vady zhotoveného diela v záručnej dobe, je zhotoviteľ povinný tieto odstrániť v technicky najkratšom možnom čase. Objednávateľ môže poskytnúť na požiadanie zhotoviteľa dlhšiu lehotu, ak odstránenie vady vyžaduje dlhšiu lehotu. V prípade, ak nedôjde medzi zmluvnými stranami k dohode ohľadom lehoty na odstránenie vád diela, táto lehota bude 30 dní od obdržania reklamácie objednávateľa zhotoviteľom.
7. Objednávateľ môže zadať odstránenie nejakej vady tretej strane na náklady zhotoviteľa. Môže tak urobiť vtedy, ak zhotoviteľ reklamovanú vadu neodstráni včas. Objednávateľ je povinný informovať zhotoviteľa prinajmenšom 10 (desať) dní vopred o svojom úmysle zadať odstránenie vady tretej strane. Ak zhotoviteľ sám neodstráni takúto vadu do 10 (desiatich) dní od obdržania informácie podľa predchádzajúcej vety, objednávateľ môže zadať odstránenie tejto vady tretej strane. Primerané náklady súvisiace s odstránením vady budú vyúčtované zhotoviteľovi, ktorý ich uhradí objednávateľovi do 5 (piatich) dní od doručenia faktúry.

**Článok X**

**Využitie subdodávateľov**

10.1. Zhotoviteľ predkladá v prílohe č. 5 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je zhotoviteľ povinný bezodkladne písomne oznámiť objednávateľovi akúkoľvek zmenu údajov o subdodávateľovi.

10.2. Zhotoviteľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr), je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) zákona o verejnom obstarávaní pre daný predmet subdodávky. Až do splnenia tejto zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.

10.3. Povinnosti uvedené v článku X bod 10.1. a 10.2. tejto zmluvy nie je zhotoviteľ povinný plniť v prípade subdodávateľov, ktorí mu dodávajú tovary.

10.4. V prípade porušenia ktorejkoľvek z povinností týkajúcej sa subdodávateľov alebo ich zmeny má objednávateľ právo odstúpiť od zmluvy a má nárok na zmluvnú pokutu vo výške 5% z ceny diela, za každé jednotlivé porušenie ktorejkoľvek z vyššie uvedených povinností, a to aj opakovane.

**Článok XI**

**Všeobecné a záverečné ustanovenia**

* 1. Objednávateľ v zmysle § 34 ods. 4 ZVO požaduje, aby zhotoviteľ a iná osoba, ktorej kapacity boli použité na preukázanie splnenia podmienok účasti technickej alebo odbornej spôsobilosti, zodpovedali za plnenie tejto zmluvy spoločne a nerozdielne. Z uvedených dôvodov zhotoviteľ predkladá nasledovný zoznam osôb, ktorých zdroje a kapacity boli zhotoviteľom použité na preukázanie splnenia podmienok účasti:

1......................

2.......................

3. ....................

............. *(uvedie sa podľa potreby, v prípade, ak zhotoviteľ nevyužil iné osoby na preukázanie splnenia podmienok účasti, zoznam ostáva prázdny.)*

* 1. Osoby uvedené v čl. XI bod 11.1. tejto zmluvy zodpovedajú za plnenie tejto zmluvy spoločne a nerozdielne spolu so zhotoviteľom v zmysle ust. § 511 ods. 1 Občianskeho *zákonníka* ( zákon č. 40/1964 Zb. v znení neskorších predpisov). Ak dlh voči objednávateľovi splní zhotoviteľ alebo jedna z osôb uvedených v čl. XI bod 11.2. tejto zmluvy, povinnosť ostatných zanikne. Veľkosti podielov na dlhu u jednotlivých dlžníkov nie sú predmetom tejto zmluvy. Osoby uvedené v čl. XI bod 11.1. tejto zmluvy svoj záväzok spoločný so zhotoviteľom potvrdzujú podpisom tejto zmluvy.
	2. Zoznam osôb zodpovedných za realizáciu stavebných prác: ..........................*(vyplní uchádzač)*
	3. Pri plnení tejto zmluvy sa riadia zmluvné strany v prvom rade jej ustanoveniami. Pri riešení otázok neupravených touto zmluvou sa zmluvné strany budú riadiť príslušnými ustanoveniami zákona č. 513/1991 Z. z. Obchodný zákonník v znení neskorších predpisov, zákona č. 40/1964 Zb. Občiansky zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
	4. S výnimkou štatutárnych zástupcov objednávateľa resp. inej osoby výslovne písomne splnomocnenej štatutárnymi zástupcami objednávateľa, nemajú žiadne tretie osoby akékoľvek oprávnenie rokovať alebo dohodovať so zhotoviteľom zmenu podmienok tejto zmluvy alebo meniť dohodnutý rozsah diela, cenu diela alebo akokoľvek meniť ustanovenia tejto zmluvy.
	5. Pre vylúčenie akýchkoľvek pochybností platí, že akékoľvek zhotoviteľom poskytnuté výkony nad dohodnutý rozsah diela, prípadné práce naviac, zlepšenia a pod., ktoré nebudú objednávateľom vopred výslovne písomne uznané formou písomného dodatku k tejto zmluve, nebudú objednávateľom zhotoviteľovi uhradené a zhotoviteľ nie je oprávnený požadovať ich zaplatenie z akéhokoľvek dôvodu.
	6. Pokiaľ nie je v tejto zmluve uvedené inak, všetky písomnosti musia byť doručované na adresy strán uvedené v čl. I tejto zmluvy alebo na iné adresy, ktoré si zmluvné strany vopred preukázateľne oznámia. Písomnosť sa považuje za doručenú za nasledovných podmienok:
1. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou;
2. v prípade doručovania prostredníctvom Slovenskej pošty, a.s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie.
	1. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
	2. Akékoľvek dohody, zmeny, alebo doplnenia k tejto zmluve sú pre zmluvné strany záväzné len vtedy, keď sú obojstranne podpísané a nadobudnú účinnosť. Návrhy dodatkov k tejto zmluve môže predkladať ktorákoľvek zo zmluvných strán.
	3. V prípade zmeny obchodného mena, atestov, čísla účtu alebo iných údajov alebo skutočností, potrebných pre riadne plnenie tejto zmluvy, každá zo zmluvných strán oznámi túto skutočnosť bezodkladne druhej strane.
	4. Jednotlivé ustanovenia tejto zmluvy sú oddeliteľné v tom zmysle, že neplatnosť niektorého z nich nespôsobuje neplatnosť tejto zmluvy ako celku. Pokiaľ by sa v dôsledku zmeny právnej úpravy niektoré ustanovenie tejto zmluvy dostalo do rozporu so slovenským právnym poriadkom (ďalej len "kolízne ustanovenie") a predmetný rozpor by spôsoboval neplatnosť tejto zmluvy ako takej, bude táto zmluva posudzovaná, akoby kolízne ustanovenie nikdy neobsahovala a vzťah zmluvných strán sa bude v tejto záležitosti spravovať všeobecne záväznými právnymi predpismi, pokiaľ sa zmluvné strany nedohodnú na znení nového ustanovenia, ktoré by nahradilo kolízne ustanovenie.
	5. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
	6. Prílohami tejto zmluvy, ktoré sú súčasťou tejto zmluvy, sú:

Príloha č. 1 – Harmonogram prác

Príloha č. 2 – Výkaz výmer

Príloha č. 3 – Pôvodná projektová dokumentácia

Príloha č. 4 – Zoznam subdodávateľov

Príloha č. 5 – Doklad o zložení zmluvnej zábezpeky

Príloha č. 6 – Dôkaz o existencii poistenia

* 1. Táto zmluva sa vyhotovuje v 4 (štyroch) rovnopisoch v slovenskom jazyku, po dvoch jej vyhotoveniach pre každú zo zmluvných strán.
	2. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	3. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
	4. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej obsahu a nemajú proti jej forme a obsahu žiadne námietky, čo potvrdzujú vlastnoručnými podpismi.

V ........, dňa V ..............., dňa

Za Objednávateľa: Za Zhotoviteľa:

................................................ ............................................

Spoludlžník na strane Zhotoviteľa (*počet podľa potreby)*

.....................................................

Verejný obstarávateľ si vyhradzuje právo neprijať ani jednu z predložených ponúk, ak zmluvné podmienky uvedené v návrhu záväzných zmluvných podmienok predložených uchádzačom budú v rozpore s výzvou, prostredníctvom ktorej bol postup verejného obstarávania vyhlásený a týmito súťažnými podkladmi a ak sa budú vymykať obvyklým zmluvným podmienkam a budú znevýhodňovať verejného obstarávateľa.

**Upozornenie!**

**Do návrhu zmluvy nesmú byť zapracované zmeny, ktoré by boli v rozpore so súťažnými podkladmi, menili by rovnováhu zmluvných povinností v neprospech verejného obstarávateľa, zvyšovali by mieru povinností v neprospech verejného obstarávateľa, zvyšovali cenu plnenia či mali iný podstatný vplyv na jej obsah. Pokiaľ uchádzač takéto zmeny v návrhu zmluvy v ponuke uskutoční, môže byť jeho návrh posúdený verejným obstarávateľom ako nezodpovedajúci požiadavkám verejného obstarávateľa na predmet zákazky.**

**Nepripúšťajú sa žiadne sankcie za porušenie zmluvných povinností verejného obstarávateľa, okrem tých, ktoré sa nachádzajú vo vyššie uvedenom návrhu zmluvy!**

**D. SPÔSOB URČENIA CENY**

1. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa výkazu výmer a podľa požiadaviek uvedených v časti B. Opis predmetu zákazky a v časti C. Obchodné podmienky.

1. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
2. Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od zhotoviteľa požadovaných úkonov a služieb podľa pokynov a podmienok, ktoré sú uvedené v predmete verejného obstarávania a v zmluve o dielo.
3. Do ceny jednotlivých položiek je potrebné zahrnúť celkové náklady spojené so splnením predmetu zákazky a zmluvných podmienok, t. j. najmä, no nielen náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. montážne zariadenia), náklady súvisiace s likvidáciou odpadu, drobné a pomocné materiály, dozor a kontrolu zhotoviteľa, montáž, údržbu, dane a clá, bankové náklady, náklady na poistenie, správne poplatky ako aj všetky všeobecné riziká, záväzky, náklady na opravy a údržbu v záručnej lehote, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so subdodávateľmi.
4. Do ceny diela musia byť zahrnuté i náklady na vykonanie všetkých kontrol, funkčných skúšok, aj skúšobných prevádzok, ak sú potrebné, vrátane vyhodnotenia a správ, vykonanie všetkých činností a vyhotovenie všetkých dokladov potrebných v súvislosti s preberacím konaním.
5. Navrhnutá cena bude v ponuke v členení:
* celková cena diela v EUR bez DPH,
* sadzba DPH a výška DPH v EUR,
* celková cena diela v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

1. Pri vypĺňaní výkazu výmer je potrebné, aby uchádzač dodržal tieto zásady:
* musí uviesť jednotkovú cenu každej položky prác, použitého materiálu a služieb uvedených v súpise položiek,
* cena príslušnej položky práce, použitého materiálu alebo služby je daná súčinom jednotkovej ceny a množstva uvedeného k danej položke,
* celková cena za všetky práce, použité materiály a služby súvisiace s predmetom zákazky je daná súčtom cien jednotlivých položiek použitých materiálov, prác a služieb,
* zaokrúhľovanie jednotkových cien a celkovej ceny na 2 desatinné miesta musí byť v zmysle matematických pravidiel.
1. Jednotkové ceny z ponuky musia byť dodržané ako maximálne jednotkové ceny počas celého trvania zmluvy. Jednotkové ceny rovnakých položiek uvedených v rôznych častiach výkazu výmer musia byť rovnaké. V prípade, ak komisia na vyhodnotenie ponúk nájde rôzne jednotkové ceny na rovnaké položky vo výkaze výmer, komisia požiada uchádzača o vysvetlenie rozdielu a prípadné odstránenie nesúladu s podmienkami v súťažných podkladoch, ak to bude možné. Komisia bude nesúlad považovať za chybu v písaní a po jej prípadnom odstránení bude postupovať v súlade s výkladovým stanoviskom Úradu pre verejné obstarávanie č. 5/2016.

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie celková cena za predmet zákazky **v EUR s DPH**, ktorá je výsledkom vyplnenia výkazu výmer vypracovaného uchádzačom,  v zmysle špecifikácie predmetu zákazky uvedenej v časti:
B. Opis predmetu zákazky (porovnávací parameter – najnižšia cena). Vyplnený výkaz výmer musí byť predložený ako súčasť ponuky uchádzača v elektronickej podobe aj vo formáte xls/xlsx. Neuvedenie jednotkovej ceny niektorej položky vo výkaze výmer bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. Verejný obstarávateľ posúdi splnenie podmienok účasti uchádzačov a následne vyhodnotí ponuky
z hľadiska splnenia požiadaviek na predmet zákazky a náležitosti ponuky. Všetky ponuky, ktoré neboli vylúčené, budú vyhodnotené z hľadiska plnenia kritéria.

3. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria,
t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

 b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

 c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

 d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

 e) je oprávnený dodávať tovar, uskutočňovať stavebné práce alebo poskytovať službu,

 f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

 g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

 h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

 b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu nie starším ako tri mesiace ku dňu uplynutia lehoty na predkladanie ponúk,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

4. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

5. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

 b) právoplatné rozhodnutie príslušného správneho orgánu, proti ktorému nebola podaná žaloba,

 c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

 d) iný právoplatný rozsudok súdu.

6. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

7. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

**2. EKONOMICKÉ A FINAČNÉ POSTAVENIE.**

Nepožaduje sa.

**3. TECHNICKÁ ALEBO ODBORNÁ SPÔSOBILOSŤ.**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

**1. Uchádzač preukáže splnenie podmienky účasti podľa § 34 ods. 1 písm. a) ZVO** predložením zoznamu dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, miest a lehôt uskutočnenia stavebných prác; dokladom je referencia, ak odberateľom bol verejný obstarávateľ alebo obstarávateľ podľa tohto zákona.

Verejný obstarávateľ požaduje preukázať dodanie tovaru alebo poskytnutých služieb rovnakého alebo obdobného charakteru ako je predmet zákazky v hodnote bez DPH minimálne dosahujúcej predpokladanú hodnotu predmetu zákazky. Za tovar alebo služby rovnakého alebo obdobného charakteru sa považuje dodanie a montáž klimatizačných zariadení.

Uchádzač je povinný uviesť celkový súčet dodaných tovarov a poskytnutých služieb, ktorých zoznam predložil. V prípade, ak tovary a služby realizoval uchádzač ako člen združenia skupiny dodávateľov, vyčísli a započíta iba počet a finančný objem, dodávaný ním samotným.

Odôvodnenie primeranosti podmienky v zmysle § 38 ods. 5 ZVO: Predmetnou podmienkou účasti podľa § 34 ods. 1 písm. a) ZVO verejný obstarávateľ vytvára predpoklad, že plnenie zmluvy na poskytovanie predmetných služieb a tovaru bude zabezpečovať uchádzač, ktorý získal a má skúsenosti s realizáciou zákaziek rovnakého charakteru a rozsahu, a ktorý plnenie zmluvy vykoná na požadovanej odbornej úrovni, ktoré sú v súlade s potrebami verejného obstarávateľa.

2. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Uchádzač predloží v ponuke doklady preukazujúce splnenie podmienok účasti osobného postavenia osoby, ktorej technické a odborné kapacity majú byť použité na preukázanie finančného a ekonomického postavenia uvedené v ust. § 32 ods. 2 ZVO, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa ust. § 34 ods. 1 písm. g), ZVO uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

3. Verejný obstarávateľ požaduje, aby uchádzač alebo záujemca a iná osoba, ktorej kapacity majú byť použité na preukázanie technickej spôsobilosti alebo odbornej spôsobilosti, zodpovedali za plnenie zmluvy spoločne.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených
v § 40 ZVO a § 152 ods. (4) ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 39 ods. (1) ZVO, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie.

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** Podlimitná zákazka bez využitia elektronického trhoviska

**Druh zákazky:** tovar, služby

**Predmet zákazky:** Rekonštrukcia klimatizačnej jednotky v Matejovom dome.

**Verejný obstarávateľ:** Stredoslovenské múzeum v Banskej Bystrici, Námestie SNP 3755/4A, 974 01 Banská Bystrica

**Obchodné meno uchádzača:** *(vyplní uchádzač)*

**Sídlo alebo miesto podnikania:**  *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Návrh uchádzača na plnenie kritéria (vyplní uchádzač)**

 *Pozn.: Uchádzačom uvedená cena musí vychádzať z oceneného položkového rozpočtu, ktorý je prílohou č. 2**týchto SP.*

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritéria): ................................................................**

**Ako uchádzač týmto čestne vyhlasujem, že uvedený návrh na plnenie stanoveného kritéria je**

**v súlade s predloženou ponukou a jej prílohami.**

V ...............................dňa......................... ...................................................................................................

 Potvrdenie štatutárnym orgánom uchádzača:

 titul, meno, priezvisko, funkcia, podpis, pečiatka